Apstiprināti

ar Krāslavas novada pašvaldības

īpašuma atsavināšanas un izsoļu komisijas 01.07.2025.

lēmumu (protokols Nr.45)

**Krāslavas novada pašvaldības nekustamā īpašuma – Tirgus ielā 19, Krāslavā, Krāslavas novadā, kadastra numurs 6001 001 0238, pārdošanai izsolē atbilstoši „Publiskas personas mantas atsavināšanas likuma” II nodaļas nosacījumiem**

**OTRĀS IZSOLES NOTEIKUMI**

1. Atsavināmais objekts.

Krāslavas novada pašvaldības nekustamais īpašums – **zemes gabals 0.1608 ha platībā (kadastra Nr.6001 001 0238) un uz tā esoša jaunbūve (kadastra apzīmējums 6001 001 0238 001) Tirgus ielā 19, Krāslavā, Krāslavas nov**. (turpmāk tekstā – Objekts).

Objekta izmantošanas mērķis – saimnieciskās darbības veikšana un jaunu darba vietu radīšana.

**Nostiprinot īpašumtiesības zemesgrāmatā, Objektam tiks piemērots apgrūtinājums *– aizliegums atsavināt, atdāvināt, iemainīt un iznomāt nekustamo īpašumu līdz tā nodošanai ekspluatācijā****.*

Objekta apskati var veikt, iepriekš sazinoties un vienojoties par konkrētu apskates laiku zvanot uz tālr. 28232383 (Ž.Škagals).

2. Objekta atsavināšanas paņēmiens.

Pārdošana mutiskā izsolē, ar augšupejošu soli.

3. Objekta otrās izsoles sākumcena un maksāšanas līdzekļi par objektu.

**Objekta otrās izsoles sākumcena ir EUR 67 440,00** (sešdesmit septiņi tūkstoši četri simti četrdesmit euro 00 centi). Maksāšanas līdzekļi par objektu ir euro (EUR).

**Izsoles solis EUR 100.00** (viens simts euro, 00 centi)

4. Nodrošinājums un reģistrācijas maksa.

**Izsoles dalībniekiem reģistrējoties izsolei ir jāiesniedz izsoles rīkošanas komisijai bankas apstiprināts maksājuma uzdevums par nodrošinājuma 10% apmērā no mantas nosacītās cenas t.i. EUR 6744,00 (seši tūkstoši septiņi simti četrdesmit četri euro 00 centi) nomaksu uz –**

**Saņēmēja nosaukums: Krāslavas novada pašvaldība**

**Saņēmēja reģistrācijas numurs: 90001267487**

**Bankas konts: LV58TREL9802217047000**

**Bankas nosaukums: Valsts Kase**

**Bankas kods: TRELLV2XXX, ar atzīmi „Nodrošinājums nekustamā īpašuma Tirgus 19, Krāslavā izsolei”.** Nodrošinājums uzskatāms par iesniegtu, ja attiecīgā naudas summa ir ieskaitīta izsoles noteikumos norādītajā bankas kontā.

Maksa par reģistrāciju izsolei netiek iekasēta.

5. Izsoles norises laiks un vieta.

Objekta izsole notiks **2025.gada 7.augustā, plkst.1000** Krāslavas novada pašvaldības ēkā, Rīgas ielā 51, Krāslavā.

6. Izsoles dalībnieki.

Izsolē kā dalībnieks var piedalīties gan fiziska, gan juridiska persona, kura saskaņā ar LR normatīvajiem aktiem ir tiesīga pirkt nekustamo īpašumu Latvijas Republikā un ir iesniegusi pieteikumu sludinājumā norādītajā termiņā, izpildījusi izsoles noteikumos un „Publiskas personas mantas atsavināšanas likumā” noteiktos priekšnoteikumus.

7. Izsoles dalībnieku reģistrācijas kārtība, vieta un laiks.

**Izsoles dalībnieku reģistrācija notiks Krāslavas novada pašvaldības darba laikā līdz 2025.gada 6.augusta plkst.16.00**, Krāslavas novada pašvaldības 12.kab., Rīgas ielā 51, Krāslavā. Pretendentiem, nogādājot pieteikumu personīgi, ar kurjeru, pa pastu, vai elektroniski parakstītu ar drošu elektronisko parakstu uz e-pastu [dome@kraslava.lv](mailto:dome@kraslava.lv), jāiesniedz sekojoši dokumenti:

7.1. fiziskām personām:

- Krāslavas novada pašvaldības īpašuma atsavināšanas un izsoļu komisijai adresēts pieteikums (pielikums Nr.1) par vēlēšanos iegadāties atsavināmo objektu saskaņā ar izsoles noteikumiem;

* personu apliecinoša dokumenta kopija – uzrādot dokumenta oriģinālu reģistrāciju veicošai amatpersonai;
* maksājuma apliecinošs dokuments par nodrošinājuma iemaksu norādītajā bankas kontā;
* ja Pretendents izsolē tiek pārstāvēts pēc pilnvaras, noteiktā kārtībā notariāli apliecināta pilnvara pārstāvēt fizisku personu izsolē (uzrādot personu apliecinošu dokumentu).

7.2. juridiskām personām:

* Krāslavas novada pašvaldības īpašuma atsavināšanas un izsoļu komisijai adresēts pieteikums (pielikums Nr.1) par vēlēšanos iegadāties atsavināmo objektu saskaņā ar izsoles noteikumiem;
* apliecinātu spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu un attiecīgās institūcijas lēmumu par nekustamā īpašuma iegādi;
* maksājuma apliecinošs dokuments par nodrošinājuma iemaksu norādītajā bankas kontā;
* ja Pretendents izsolē tiek pārstāvēts pēc pilnvaras, noteiktā kārtībā apliecināta pilnvara pārstāvēt juridisku personu izsolē (uzrādot personu apliecinošu dokumentu).

Ārvalstīs izsniegtie dokumenti tiek pieņemti tikai tad, ja tie noformēti atbilstoši Latvijai saistošu starptautisko līgumu noteikumiem.

Reģistrācijai iesniegtie izsoles dalībnieku dokumenti atpakaļ netiek izdoti.

Izsoles dalībnieks netiek reģistrēts, ja:

* vēl nav iestājies vai jau ir beidzies izsoles dalībnieku reģistrācijas termiņš;
* izsoles dalībniekam saskaņā ar LR likumdošanu nav tiesību iegādāties nekustamo īpašumu Latvijas Republikā;
* nav iesniegti visi izsoles noteikumos minētie dokumenti.

Izsoles dalībnieks ar savu parakstu izsoles komisijas izsoles noteikumu eksemplārā apliecina, ka iepazinies un piekrīt izsoles noteikumiem.

Ja objekta pirkšanai ir pieteicies tikai viens izsoles dalībnieks, tad minētajam izsoles dalībniekam ir tiesības pirkt atsavināmo objektu pārsolot izsoles sākumcenu.

Izsoles dalībnieki tiek reģistrēti izsoles dalībnieku reģistrācijas sarakstā. Izsoles komisija reģistrētam izsoles dalībniekam izsniedz reģistrācijas apliecību.

Par izsoles dalībnieku reģistrāciju atbildīgajai amatpersonai līdz izsoles sākumam nav tiesību izpaust jebkādas ziņas par reģistrētajiem izsoles dalībniekiem vai to neesamību.

8. Izsoles norise un tās rezultātu apstiprināšana.

Pie ieejas izsoles telpās dalībnieks uzrāda izsoles protokolistam dalībnieka reģistrācijas apliecību, uz kuras pamata dalībniekam tiek izsniegta izsoles dalībnieka reģistrācijas kartīte, kuras numurs atbilst reģistrācijas apliecībā ierakstītajam kārtas numuram.

Izsoles vadītājs pārliecinās par reģistrēto izsoles dalībnieku ierašanos pēc iepriekš sastādītā saraksta, kurā ierakstīts dalībnieka vārds un uzvārds vai nosaukums, kā arī solītāja pārstāvja vārds un uzvārds.

Izsole atzīstama par nenotikušu, ja neviens izsoles dalībnieks nav pārsolījis izsoles sākumcenu, vai neviens no reģistrētajiem dalībniekiem nav ieradies uz izsoli.

Ja noteiktajā laikā uz izsoli ierodas tikai viens no vairākiem reģistrētiem dalībniekiem, izsoles vadītājs atliek izsoli uz 15 minūtēm, bet ja reģistrētie izsoles dalībnieki šo 15 minūšu laikā neierodas uz izsoli, tad objektu piedāvā pirkt vienīgajam izsoles dalībniekam.

Izsoles sākumā izsoles vadītājs lūdz izsoles dalībniekus apstiprināt gatavību iegādāties objektu par izsoles sākumcenu.

Izsoles dalībnieki solīšanas procesā paceļ savu reģistrācijas kartīti ar numuru. Katrs šāds solījums ir dalībnieka apliecinājums, ka viņš palielina izsolāmā objekta cenu par vienu soli, kas apstiprināts EUR 100,00 (viens simts euro) apmērā. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu. Ja neviens no izsoles dalībniekiem augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc pēdējās nosolītās cenas āmura trešā piesitiena objekts pārdots personai, kura solījusi pēdējo augstāko cenu. Ja vairāki dalībnieki vienlaicīgi solījuši vienu un to pašu cenu, priekšroka pirkt objektu ir dalībniekam, kurš pirmais no viņiem saņēmis izsoles dalībnieka reģistrācijas apliecību. Dalībnieku reģistrācijas numurs un solītā cena tiek ierakstīta protokolā.

Objekts tiek uzskatīts par pārdotu ar brīdi, kad izsoles dalībnieks, kurš nosolījis visaugstāko cenu, izsoles vietā nekavējoties ar savu parakstu protokolā apliecina tajā norādītās cenas atbilstību nosolītajai cenai.

Izsoles dalībnieks, kurš nosolījis objektu, bet neparakstās protokolā, uzskatāms par atteikušos no nosolītā objekta. Šajā gadījumā izsoles komisija ir tiesīga minēto dalībnieku svītrot no dalībnieku saraksta un viņam netiek atmaksāta nodrošinājuma nauda.

Ja pēc tam izsolē ir palikuši vismaz divi izsoles dalībnieki, tad tiek izdarīts attiecīgs ieraksts protokolā un izsoli nekavējoties atkārto no pirmspēdējās augstākās cenas, bet ja izsolē palicis tikai viens dalībnieks, viņam ir tiesības iegādāties objektu par paša nosolīto augstāko cenu.

**Izsoles dalībniekam, kurš nosolījis objektu, piedāvātā augstākā summa, atrēķinot iemaksāto nodrošinājumu, jāsamaksā pilnā apmērā divu nedēļu laikā no izsoles dienas uz –**

***Saņēmēja nosaukums: Krāslavas novada pašvaldība***

***Saņēmēja reģistrācijas numurs: 90001267487***

***Bankas konts: LV83UNLA0023013130001***

***Bankas nosaukums: A/S SEB banka***

***Bankas kods: UNLALV2X***

Izsoles rezultāts tiek apstiprināts trīsdesmit dienu laikā pēc paredzēto maksājumu nokārtošanas par nosolīto nekustamo īpašumu.

**Objekta nosolītājs trīsdesmit dienu laikā pēc izsoles rezultātu apstiprināšanas paraksta objekta pirkuma līgumu (pirkuma līguma paraugs pielikumā).** Gadījumā, ja objekta nosolītājs noteiktajā laikā nav samaksājis nosolīto cenu vai atsakās parakstīt objekta pirkuma līgumu, viņš zaudē iemaksāto nodrošinājumu. Izsoles komisija par to informē pircēju, kurš nosolījis nākamo augstāko cenu. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles komisijai par objekta pirkšanu par paša nosolīto augstāko cenu.

Objekts 30 dienu laikā no pirkuma līguma noslēgšanas dienas, sastādot attiecīgu nodošanas-pieņemšanas aktu, nostiprināms zemesgrāmatā uz pircēja vārda.

Ja nav apstiprināti objekta izsoles rezultāti vai izsole tiek paziņota par nenotikušu, Krāslavas novada pašvaldības dome saskaņā ar “Publiskas personas mantas atsavināšanas likumu” pieņem lēmumu par tālāku objekta atsavināšanas kārtību.

Izsoles dalībniekiem, kuri piedalījušies izsolē, bet nav nosolījuši objektu, drošības nauda tiek atmaksāta 20 (divdesmit) dienu laikā pēc izsoles.

Dalībniekiem, kuri reģistrējušies, bet nav ieradušies uz izsoli, drošības nauda tiek atmaksāta septiņu dienu laikā no izsoles dienas.

Izsoles dalībnieki sūdzības par pašvaldības īpašuma atsavināšanas un izsoļu komisijas darbību var iesniegt Krāslavas novada pašvaldības administratīvo aktu strīdu komisijā trīs darba dienu laikā no izsoles dienas.

Ar izsoles noteikumiem iepazinos un piekrītu:

………………………………………………………………………………………………